شه‌فه‌ق نيوز/ چاسپ حه‌جامى وه‌ڕيه‌وبه‌ر ته‌ندروستى كه‌رخ، جه‌خت له‌وه‌ كرد ك بايه‌سه‌ گشت گردبوينه‌وه‌يليگ نه‌مينێد چ فاتحوه‌خوه‌نين يا شادى و بوونه‌يل تر، باس له‌وه‌يش كرد تۆماركردن توشبوين كه‌م ماناى ئه‌وه‌ نيه‌ ڤايرۆس نيه‌.
حه‌جامى له‌ به‌ياننامه‌يگ ك شه‌فه‌ق نيوز ئاگادارێ بوێ، وت: تۆماركردن تويشبوين كه‌م ماناى ئه‌وه‌ نيه‌ ك ڤايرۆس نيه‌، چوينكه‌ دوير نيه‌ كه‌سه‌يليگ ڤايرۆس بياشتوون و وه‌ ئازادى بگه‌ردن له‌ناونى ناوچه‌يل.
حه‌جامى هه‌ميش وت: گرنگ ئه‌وه‌سه‌ گشت جووره‌ گردبوينه‌وه‌يليگ نه‌مينێد چ فاتحه‌خوه‌نين يا بوونه‌يل خوه‌شى و شادى له‌وه‌ر ئه‌وه‌گ نه‌دێده‌ هووكار مردن كه‌سه‌يل بيتاوان.
